section_heading: Vrebačka crkva
paragraph_text: mini|Vrebačka crkva, Gradina, 1942.|220x220px Vrebačka crkva je stajala na platou pri vrhu Gradine, dominantnog uzvišenja u centru sela. Godine 1694., tj. pet godina nakon oslobođenja Like od Turaka, na tom je mjestu bila sagrađena drvena crkvica, vjerojatno na mjestu gdje je ranije bila turska džamija. Pošto crkvica nije mogla zadovoljiti potrebe naraslog stanovništva, 1791. godine odlučeno je da se sagradi veća, kamena, crkva. Nova crkva završena je 1867. godine i bila je sagrađena u gotičkom stilu. Ikone je naslikao Jakov Šašel (Jacob Schaschel) 1889. godine. Crkva je posvećena Pokrovu Presvete Bogorodice, koji se slavi 14. listopada.